作者:張可久
標題:南呂・金字經偕葉雲中山行
內容:萬里封侯貴，一場春夢中，破帽青鞋策短筇。逢，南山採藥翁。桃花洞，白雲千萬重。訪吾丘道士細草眠白兔，小花啼翠禽，且聽松風坐綠陰。尋，洞天深又深。遊仙枕，頓消名利心。青霞洞趙肅齋索賦酒後詩情放，水邊歸路差，何處青霞仙子家？沙，翠苔橫古槎。竹陰下，小魚爭柳花。壽彥遠盧使君勝境藏仙洞，浩歌來醉鄉，菡萏花開十里塘。香，戶家白玉堂。仙人仗，鳳頭萱草黃。湖上寒食火冷嘗仙飯，酒香撒鬼錢，細雨家家楊柳煙。園，斷橋西堍邊。鞦韆倦，玉人爭畫船。環綠亭上水冷溪魚貴，酒香霜蟹肥，環綠亭深掩翠微。梅，落花浮玉杯。山翁醉，笑隨明月歸。開玄道院翠崦仙雲暗，素琴冰澗長，畫永人閒白玉堂。嘗，煮茶春水香。玄泉上，鶴飛松露涼。佛會萬壽月面拂，十方雲會僧。寶殿香風秋樹鳴。青，蓮花池上生。靈上頂，半空玉磬聲。王國用胡琴雨漱窗前竹，澗流冰上泉，一線清風動二絃。聯，小山秋水篇。昭君怨，塞雲黃暮天。題扇玉手銀箏柱，翠濤金屈卮，正是魚肥蟹健時。詩，醉題秋扇兒。黃華字，亂風搖柳絲。次韻出岫白雲笑，入山明月愁，兩字功名四十秋。羞，死封不義侯。村學究，且讀書青海頭。情雲雨山頭暗，女牛天上期，寶鼎香寒玉漏遲。推，角門花影移。鴛鴦會，莫教明月知。